open-index/open-wikipedia-markdown huggingface dataset:
Tofta holmar

**Tofta holmar** on Mälarenin saariryhmä Ruotsissa Ekerön kunnassa, joka sijaitsee Tukholman läänissä.

## Maantietoa
Saariryhmä sijaitsee Mälarenin itäosassa Prästfjärdenissä, jossa se sijaitsee Adelsönin rannikon lähellä. Saariryhmään kuuluu neljä saaria: Granholmen, Alholmen, Koffsan ja pieni luoto. Granholmen on 900 metriä pitkä ja 330 metriä leveä. Alholmen on 1,1 kilometriä pitkä ja 350 metriä leveä. Saarien väliin on muodostunut kosteikko, jonka yli on rakennettu saaria yhdistävä alle 200 metriä pitkä laituri. Saarissa on noin 50 vapaa-ajan asuntoa. Koffan on autiosaari. Saarien asioita hoitaa yhdistys *Tofta Holmars Samfällighetsförening*, jolla on laituripaikka Adelsönin Lissbovikissä.

## Katso myös
* Luettelo Mälarenin saarista

## Lähteet
### Huomioita

### Viitteet
Vähä-Huhtia

**Vähä-Huhtia** on järvi Koskenpään kylän eteläpuolella Jämsässä. Sen pinta-ala on 3,3 hehtaaria. Etäisyys Jämsän keskustasta on kahdeksantoista kilometriä pohjoiseen.

## Maantiede
Vähä-Huhtian etelä–pohjoisssuuntainen pituus on 380 metriä. Rannat ovat metsämaata. Luoteispuolella sijaitsee Huhtia, jonka korkeustaso on kymmenen senttimetriä Vähä-Huhtiaa alempana. Runsaat kaksi kilometriä Vähä-Huhtiasta etelään sijaitsee Kankarisvesi. Vähä-Huhtiasta kulkee runsaan sadan metrin mittainen laskuoja Huhtiaan.

Huhtia ja Vähä-Huhtia kuuluvat Köllinojan kolmannen jakovaiheen vesistöalueeseen. Toinen jakovaihe on  Iso Rautaveden alue ja ensimmäinen on Jämsän reitin valuma-alue. Päävesistö on Kymijoen vesistö. Köllinojan alueella on Huhtian ja Vähä-Huhtian lisäksi Levälammi, joka on suolampi 200 metriä Vähä-Huhtiasta etelään.

Vähä-Huhtian itäpuolella sijaitsee Pitkäjärvi, järvien välissä kulkee seututie 604.

## Lähteet
Geraldo Alckmin

**Geraldo José Rodrigues de Alckmin Filho** (s. 7. marraskuuta 1952 Pindamonhangaba, São Paulo, Brasilia) on brasilialainen poliitikko, joka toimi São Paulon kuvernöörinä vuosina 2001-2006 ja uudestaan vuosina 2011-2018. Hän oli Brasilian Sosiaalidemokraattisen puolueen (PSDB) presidenttiehdokas vuoden 2018 presidentinvaaleissa, jossa hän sijoittui neljänneksi. Alckmin oli myös saman puolueen presidenttiehdokas vuoden 2006 presidentinvaaleissa, jossa hän pääsi toiselle kierrokselle, mutta hävisi vaalit silloiselle istuvalle presidentille Luiz Inácio Lula da Silvalle.

Vuoden 2022 presidentinvaalissa hän oli varapresidenttiehdokkaana, ja hän voitti Lula da Silvan tullessa valituksi presidentiksi uudelleen.
 
## Lähteet
Deruluft

**Deruluft** (Deutsch-Russische Luftverkehrs A.G.) oli saksalais-neuvostoliittolainen lentoyhtiö, joka perustettiin 11. marraskuuta 1921.
Sisupisara

**Sisupisara** on tunnus, jonka avulla kerättiin varoja Suomen olympiajoukkueen hyväksi vuoden 1972 Sapporon ja Münchenin olympiakisoihin. 

Pisaranmuotoisessa tunnuksessa on nyrkkiin puristettu käsi, jossa on vuosiluku 72 sekä olympiarenkaat. Sisupisaran on suunnitellut taiteilija Osmo Pasanen ja se julkaistiin 31. elokuuta 1970. 
Tunnuksella varustettuja tuotteita oli myynnissä vuosina 1971 ja 1972.

## Lähteet
Gérard Kango Ouédraogo

**Gérard Kango Ouédraogo** (19. syyskuuta 1925 Ouahigouya – 1. heinäkuuta 2014 Ouagadougou) oli burkinalainen poliitikko, joka toimi maansa pääministerinä vuosina 1971–1974.

Ouédraogo syntyi Yatengan mosivaltion hallitsijasukuun. Hän kävi Terrasson de Fougères -koulun Bamakossa ja työskenteli Ranskan Sudanin hallinnossa, Ylä-Voltan kuvernöörin yksityissihteerinä ja Ranskan Länsi-Afrikan kenraalikuvernöörin alaisena Dakarissa.

Ouédraogo toimi Ranskan Länsi-Afrikan suuren neuvoston edustajana vuodesta 1951 aina federaation hajoamiseen saakka. Hänet valittiin Ylä-Voltan edustajaksi Ranskan kansalliskokoukseen vuonna 1956. Ouédraogo perusti Mouvement démocratique voltaïque -puolueen vuonna 1958 ja johtamansa Mouvement de regroupement voltaïque’in vuonna 1958. Hän toimi autonomisen Ylä-Voltan tasavallan valtionvarainministerinä ja maan itsenäistyttyä sen Britannian suurlähettiläänä.

Vuoden 1966 vallankaappauksen jälkeen Ouédraogo työskenteli Ylä-Voltan ulkoministeriön neuvonantajana. Vuonna 1970 hänestä tuli Union démocratique voltaïque -puolueen puheenjohtaja ja vuosina 1971–1974 hän toimi maansa pääministerinä. Ouédraogo valittiin Ylä-Voltan kansalliskokouksen puheenjohtajaksi vuonna 1978. Vuoden 1980 vallankaappauksen jälkeen hänet vangittiin ja tuomittiin talousrikoksista kymmeneksi vuodeksi vankilaan.

Ouédraogo vapautettiin vuonna 1986. Hän oli Rassemblement démocratique africaine (entinen Union démocratique voltaïque) -puolueen presidenttiehdokkaana vuonna 1991. Ouédraogo vetäytyi politiikasta vuonna 1997.

## Lähteet
Koukkulammi (Jämsä, Huhtia)

**Koukkulammi** on kahden hehtaarin laajuinen järvi Koskenpään kylän eteläpuolella Jämsässä. Etäisyys Jämsän keskustasta on 20 kilometriä pohjoiseen.

## Maantiede
Koukkulammin pituus etelästä pohjoiseen on 340 metriä. Sen pohjoispuolella on lampi, joka on samalla korkeustasolla (110,8 metriä mpy). Koukkulammin itäpuolella sijaitsee Riihilammi, järvien välissä on jonkin verran asutusta ja seututie 604. Etäämpänä kaakossa on Pitkäjärvi, lännessä on metsämaata. Koillisessa sijaitsee Salosveteen kuuluva Pettämä. Koukkulammin etelärannalta lähtee laskuoja Riihilammiin.

Koukkulammi kuuluu Salosveden-Pettämän alueen kolmannen jakovaiheen vesistöalueeseen. Toinen jakovaihe on  Iso Rautaveden alue ja ensimmäinen on Jämsän reitin valuma-alue. Päävesistö on Kymijoen vesistö.

Jämsässä on toinenkin Koukkulammi. Se sijaitsee Koskenpään länsiosassa kolmisentoista kilometriä Huhtian Koukkulammilta länsiluoteeseen.

## Lähteet
Valtatie 45 (Puola)

**Valtatie 45** () on Puolan valtatie Łódźin, Opolen ja Sleesian voivodikunnissa. Se on noin 217 kilometrin mittainen. Tie alkaa Zabełkówissa ja päättyy Złoczewissa.

## Lähteet
Jarmo Vähätiitto

**Jarmo Tapio Vähätiitto** (s. 15. lokakuuta 1967 Kokkola) on suomalainen kenraalimajuri. Hän toimii Puolustusvoimien Pääesikunnan johtamisjärjestelmäpäällikkönä 1. maaliskuuta 2021 alkaen.

Vähätiitto suoritti upseerin tutkintonsa vuonna 1992. Hän on toiminut urallaan muun muassa Itä-Suomen viestipataljoonan komentajana, Karjalan prikaatin esikuntapäällikkönä ja apulaisosastopäällikkönä Pääesikunnassa.

## Lähteet
Timo Turunen (jääkiekkoilija, 1959)

**Timo Turunen** (s. 1. maaliskuuta 1959 Joensuu) on suomalainen uransa päättänyt jääkiekkoilija. Hän oli pelipaikaltaan puolustaja. Turunen on Joensuun Kiekkopoikien kasvatti ja pelasi seurassa yhden ottelun I divisioonassa kaudella 1975–1976. Kaudelle 1980–1981 Turunen siirtyi vakituisesti pelaamaan aikuisten sarjoihin liittyessään Savonlinnan Pallokerhon joukkueeseen. Savonlinnassa Turunen pelasi yhden kauden ennen siirtymistään Kouvolaan. Kouvolan KooKoossa Turunen pelasi I divisioonaa kuusi kautta ja oli nostamassa seuraa SM-liigaan kaudelle 1987–1988. Turunen jatkoi KooKoon riveissä SM-liigassa kolme kautta ja joukkueen pudottua takaisin I-divisioonaan Turunen siirtyi sitten II divisioonan Kotkan Titaanien riveihin kaudelle 1990–1991. Kotkassa Turunen pelasi kaksi kautta ennen lopettamistaan.

## Lähteet
Kungsholmen (täsmennyssivu)

**Kungsholmen** voi tarkoittaa seuraavia paikkoja:

## Ruotsi
* Kungsholmen, saari Tukholmassa
** Kungsholmen, Tukholman kaupunkitaajaman kaupunginosa vuodesta 1926 alkaen
** Kungsholmenin kaupunginosa-alue, Tukholman kaupunkitaajaman kaupunkiosa-alue vuodesta 1997 alkaen
** Kungsholmin seurakunta, entinen seurakunta tuomiokirkon rovastikunnassa vuoteen 2014 asti
** Kungsholmenin piiri, Tukholman kunnan piiri vuodesta 2016 alkaen
* Kungsholmen, saari ja luonnonsuojelualue Smålandin Kalmarsundissa
* Kungsholmen – linnanraunio Tingsrydissä (Slottsholmen)
* Kungsholms fort, linnoitus Blekingen Karlskronassa

## Suomi
* Kungsholmen, saari Raaseporissa
* Kungsholmen (), saari Kirkkonummella
* Kungsholmen (, saari Helsingissä

## Katso myös
*Kungsholm
*Kungsholmarna
Timo Turunen (jääkiekkoilija, 1964)

**Timo Turunen** (s. 2. marraskuuta 1964 Varkaus) on suomalainen entinen jääkiekkoilija ja nykyinen jääkiekkovalmentaja. Turunen on Varkauden Kiekkoseuran kasvatti ja pelipaikaltaan hyökkääjä. Hän aloitti pelinsä aikuisten sarjoissa Joensuun Kiekkopoikien riveissä I-divisioonassa kaudella 1984–1985. Kaudelle 1987–1988 Turunen siirtyi yhden kauden ajaksi II-divisioonaan kasvattajaseuransa Varkauden Kiekkoseuran riveihin, josta palasi seuraavaksi kaudeksi Joensuuhun. Kaudella 1989–1990 Turunen pelasi ainoan kautensa SM-liigassa JoKP:n mukana ja jatkoi uraansa putoamisen jälkeen seuraavalla kaudella vielä yhdeksän pelin verran I-divisioonassa ennen lopettamistaan.

Pelaajauran jälkeen Turunen siirtyi valmennustehtäviin ja debytoi Joensuussa Mestis-joukkueen apuvalmentajana syksyllä 2006. Kahden Joensuun vuoden jälkeen Turunen siirtyi apuvalmentajaksi Mikkelin Jukureihin ja palasi sieltä seuraavalle kaudelle takaisin Joensuuhun. Pesti Joensuussa jäi yhden kauden mittaiseksi ja kaudelle 2010–2011 Turunen palasi takaisin apuvalmentajaksi Mikkeliin. Tällä erää Turunen toimi Jukureiden apuvalmentajana kuuden kauden ajan, ennen siirtymistään Hämeenlinnaan HPK:n liigajoukkueen apuvalmentajaksi kauden 2016–2017 alusta. Kaudesta 2021–2022 alkaen hän toimi Porin Ässien kehitysvalmentajana. Kaudelle 2025–2026 Turunen nimettiin Turun Palloseuran valmennusryhmään kehitysvalmentajaksi.

## Lähteet
Historian ja tulevaisuuden museo

**Historian ja tulevaisuuden museo** on Turkuun suunnitteilla oleva museo, jonka rakennus on tarkoitus valmistua vuonna 2029 Turun 800-vuotisjuhlavuonna. Museo on tarkoitus avata yleisölle kokonaisuudessaan vuonna 2030. Vuorovaikutteisen ja elämyksellisen museon on tarkoitus esitellä sekä Suomen että Turun historiaa sekä yhdistää museoiden, tiedekeskusten ja elämyspuistojen eri ominaisuuksia.

Idea uudesta historian museosta syntyi vuonna 2011, kun Turku toimi Euroopan kulttuuripääkaupunkina. Turun kaupunginvaltuusto teki päätöksen museon toteuttamisesta vuoden 2017 huhtikuussa osana Suomen satavuotisjuhlavuotta. Kolmesta jatkovalmisteltavasta vaihtoehtoisesta sijaintipaikasta päätettiin Turun kaupunginhallituksessa kesäkuussa 2018. Toukokuussa 2019 Turun kaupunginhallitus valitsi museon sijaintipaikaksi uudistettavan Linnaniemen alueen.

Museo rakennetaan vaiheittain Turun linnan ja Forum Marinumin viereen, Aurajoen ja Turun sataman läheisyyteen. Rakennustyöt voidaan käynnistää Linnanniemen alueella vuonna 2026, sillä alue on siihen asti vuokralla. Museorakennuksen hinta-arvio vuoden 2022 hintatason mukaan on noin 39 miljoonaa euroa. Arvio ei sisällä näyttelytoteutuksia ja kalustamista. Hanke aiotaan rahoittaa Turku 2029 -säätiön varoista. Lisäksi opetus- ja kulttuuriministeriöltä oli ainakin vuoden 2019 tietojen mukaan haettavissa investointiavustusta. Alustavasti uuden museorakennuksen pinta-alaksi on suunniteltu noin 7 000 neliötä. 

Suunnitelmien mukaan museossa esiteltäisiin ainakin Turun ja sen rakennetun ympäristön historiaa, vuoden 1827 suurpaloa ja Aurajokilaakson historiaa. Lisäksi Turun historian kautta kerrottaisiin koko Suomen historiaa, koska monet asiat ovat tapahtuneet ensimmäisenä Turussa. Kävijätavoitteeksi on suunniteltu noin 200 000 kävijää vuodessa, mikä nostaisi kohteen Turun museoiden kärkeen.

## Kansainvälinen arkkitehtuurikilpailu
Museorakennuksen kansainvälinen arkkitehtuurikilpailu avautui 4. syyskuuta 2023.  Arkkitehtuurikilpailu, joka päättyi 16.1.2024, keräsi 401 ehdotusta. Kilpailun voittajat julkistettiin Turun linnassa 17.6.2024.  Ensimmäinen palkinto annettiin Pekka Mäen ja Sigge Arkkitehtien kilpailuehdotukselle "Squāma".  Jaetulle kolmannelle sijalle ylsivät Karla Sivulan ja Pekka Sivulan ehdotus ”Nousu tyrskykallioille” sekä Verstas Arkkitehdit Oy:n suunnitelma nimeltään ”Airut”.  

Arkkitehtuurikilpailun tuomariston jäsenet olivat Turun pormestari Minna Arve (puheenjohtaja), Turun kaupunginhallituksen jäsenet Ulla Achrén ja Alice Girs, kaupunkisuunnittelujohtaja Timo Hintsanen, kaavoituspäällikkö Paula Keskikastari, kulttuurijohtaja Anu Laitila, tilapalvelujohtaja Leevi Luoto, museopalvelujohtaja Juhani Ruohonen, kaupunkirakentamisjohtaja Kimmo Suonpää ja arkkitehti Mari Virtanen. Suomen arkkitehtiliitto SAFAn nimeäminä tuomariston jäseninä ovat arkkitehdit Claudia Auer ja Simo Paavilainen.  

## Lähteet

## Aiheesta muualla
* Museon kotisivut
* Museon Facebook-sivu
* Museon Instagram-tili
Dakarin yliopisto

**Dakarin yliopisto** () on Senegalin suurin ja vanhin tiedekorkeakoulu.

Vuonna 1957 perustettu yliopisto on saanut alkunsa vuonna 1918 avatusta Dakarin lääketieteellisestä opistosta. 1950-luvun alussa avattiin joukko Bordeaux'n yliopiston  alaisia korkeakouluja, joista sittemmin tuli Dakarin yliopiston tiedekuntia. Yliopisto nimettiin senegalilaisen tutkijan Cheikh Anta Diopin mukaan vuonna 1987.

Monialainen yliopisto käsittää kuusi tiedekuntaa sekä joukon tutkimuslaitoksia ja korkeakouluja. Sen alaisuuteen kuuluu myös vuonna 1936 perustettu Institut fondamental d’Afrique noire. Yliopistossa on yli 60&nbsp;000 opiskelijaa. Sen opetuskieli on ranska.

## Lähteet

## Aiheesta muualla
* Université Cheikh Anta Diop de Dakar
Träskböle

**Träskböle** on kylä Kemiönsaaren kunnassa. Kylä sijaitsee Kemiön sisäosissa kunnan pohjoisosassa.

Träskböle sijaitsee Mustajärven ja Pitkäjärven välissä. Kylän läpi kulkee maantie Gesterbyn kylästä Viksgårdiin. Träskbölen vähäinen asutus sijaitsee hajallaan kylän alueella, minkä lisäksi kylässä on hieman kesäasutusta.

Varhaisin maininta Träskbölestä on vuodelta 1550. Kylä on ollut pitkään yhden talon muodostama kylä eli yksinäistalo, joka oli Gesterbyn säterikartanon lampuotitila, kunnes tila liitettiin kokonaan kartanoon 1800-luvun puolivälissä. 1900-luvun alussa kylään syntyi kaksi pientilaa sekä myöhemmin neljä uutta tilaa torppareiden itsenäistyessä ja sotien jälkeen vielä muutama siirtolaistila. 

## Lähteet
Gesterby (Kemiö)

**Gesterby** (joissakin vanhemmissa lähteissä **Gästerby**) on kylä Kemiönsaaren kunnassa. Kylä sijaitsee Kemiön sisäosissa kunnan pohjoisosassa.

Gesterbyn asutus 1900-luvun jälkipuoliskolla ja 2000-luvulla on hajallaan pitkin kylän aluetta, eikä selvää kyläkeskusta ole. Kyläalue on pääasiassa peltoa, jota rikkovat metsäiset kalliosaarekkeet. Kylän etelärajalla virtaa Dalkarbybäcken ja pohjoisrajalla on ruovikkoinen Mattböleträsket, joka on 1950-luvulla kuivatettu järvi. Kylän historiallinen kylätontti ja vanhimmat pellot ovat sijainneet kylän eteläosassa Långträsketistä kuivatettuun Dalkarbyträsketiin virtaavan, nyttemmin ojaksi peratun purouoman pohjoispuolella. Vielä 1700-luvulla niittyinä ovat olleet puronotkot Långträsketin ja Mattbyträsketin lasku-uomien varsilla.

Gesterbystä on löydetty useita pronssikautisia muinaishautoja sekä muinaislinnan jäänteet. Myöhäiseltä rautakaudelta ei ole löytöjä, joten tutkijat ovat olettaneet asutuksen siirtyneen muualle. Alue on asutettu uudelleen keskiajalla ja kylän nimen on tulkittu viittaavaan gästriklandilaiseen uudisasutukseen. Gesterbystä on muodostunut rälssimaata ja 1500-luvulla rälssin asutuksesta tuli Gesterbyn säterikartano. Kartano muutettiin vuonna 1683 säteriratsutilaksi, joka päätyi Viikin kartanon omistukseen. Gesterbyn tilaan liitettiin 1800-luvulla kylän toinen kantatila Augustberg sekä viereinen Träskbölen yksinäistila. 1910-luvulla Gesterby jaettiin useiksi pienemmiksi tiloiksi, eikä alkuperäistä tilaa ole enää jäljellä.

## Lähteet
*  *Linkitetty julkaisussa:*   

### Viitteet

## Aiheesta muualla
*Gesterbyn vanhoja karttoja Kansallisarkiston palvelussa
The Lucky One

**The Lucky One** on virolaisen laulajan Uku Suvisten esittämä kappale, jolla hän edusti Viroa vuoden 2021 Eurovision laulukilpailussa Rotterdamissa.

Kappale kilpaili toisessa semifinaalissa, jossa se sijoittui kolmanneksitoista ja täten karsiutui finaalista.

## Lähteet
Bignan

**Bignan** () on kunta läntisessä Ranskassa Morbihanin departementissa Bretagnen alueella. Se sijaitsee noin 28 kilometriä Pontivyn kaupungista kaakkoon.

Kunnan nähtävyys on 1700-luvulta peräisin oleva linna *Château de Kerguéhennec*. Se on rakennettu Versailles’n palatsin innoittamana. Päärakennuksen kummallakin puolella on symmetriset paviljongit, jollaisia valistuksen aikana ihailtiin. Linnaa ympäröi Denis Bülhlerin suunnittelema 175 hehtaarin laajuinen muotopuutarha.

Nykyään linnassa pidetään nykytaiteen näyttelyitä. Linnan puisto on myös veistospuisto, jossa on esillä muiden muassa Jean-Pierre Raynaudin, Élisabeth Balletin ja Julien Laforgen veistoksia. Linnassa on bretonitaiteilija Pierre Tal-Coatin pysyväisnäyttely.

*Allée couverte de Kergonfalz* on neoliittiselta kaudelta peräisin oleva historiallinen muistomerkki. Se on yhdeksän ja puoli metriä pitkä graniittikuja, missä on kaksitoista pylvästä ja kolme kattolevyä.

## Lähteet

## Aiheesta muualla
Fyr & Flamme

**Fyr & Flamme** on tanskalaisten Jesper Grothin ja Laurits Emanuelin muodostama duo, joka on perustettu vuonna 2017. He edustivat Tanskaa kappaleella ”Øve os på hinanden” vuoden 2021 Eurovision laulukilpailussa Rotterdamissa. He kilpailivat toisessa semifinaalissa, jossa he sijoittuivat yhdenneksitoista ja täten karsiutuivat finaalista.

## Diskografia

### Studioalbumit

### Singlet

## Lähteet
Lisa Kudrow’n filmografia

Tämä on **[[Lisa Kudrow|Lisa Kudrow’n]] filmografia**.

## Elokuvat

## Televisioelokuvat

## Lyhytelokuvat

## Televisio
Vezirköprü

**Vezirköprü** on pikkukaupunki ja piirikunta Turkin Samsunin maakunnassa. Piirikunnan asukasluku oli vuonna 2020 94&nbsp;360.

## Maantiede
Vezirköprü sijaitsee Turkin Samsunin maakunnassa Anatolian pohjoisosassa noin 35 kilometriä Merzifonista pohjoiseen. Kızılırmak virtaa kaupungista noin 18 kilometriä pohjoiseen.

## Historia
Antiikin aikana nykyisen Vezirköprün alue oli osa Pamfyliaa. Nykyisen kaupungin paikalla tai sen lähellä on saattanut sijaita jo tuolloin kaupunki. Bysantin valtakunnan kaudella paikalla oli Gedegaran kaupunki.

1600-luvulta lähtien kaupunki kuului Osmanien valtakunnan Amasyan *[[sancak]]iin* Sivasin *eyaletissa*. Turkiksi kaupunki tunnettiin vielä tuolloin yksinkertaisemmin nimellä öprü. Nykyinen nimi on johdettu lisäämällä vanhaan nimeen termi visiiri. Visiiri viittasi puolestaan 1600-luvulla vaikuttaneeseen suurvisiiri Köprülü Mehmed paššaan, joka aloitteli uraansa virkatehtävillä Vezirköprüssa. Evliya Çelebi kuvaili kaupunkia vierailtuaan paikalla vuonna 1647 mainiten sen linnoituksen olevan raunioitunut.

## Väestö
Turkin tilastokeskuksen mukaan Vezirköprün piirikunnan asukasluku oli vuonna 2020 94&nbsp;360.

## Lähteet
Øve os på hinanden

**Øve os på hinanden** on tanskalaisen duon Fyr & Flammen esittämä kappale, jolla he edustivat Tanskaa vuoden 2021 Eurovision laulukilpailussa Rotterdamissa.

Kappale kilpaili toisessa semifinaalissa, jossa se sijoittui yhdenneksitoista ja täten karsiutui finaalista.

## Lähteet
Cucumber Castle

**Cucumber Castle** on Bee Gees -yhtyeen huhtikuussa 1970 julkaistu studioalbumi.
## Kappaleet

### A-puoli
# 
# 
# 
# 
# 
# 

### B-puoli
#
# 
# 
# 
# 
# 

## Kokoonpano
* Barry Gibb – laulu, taustalaulu; akustinen kitara
* Maurice Gibb –taustalaulu; basso kitara; akustinen kitara & sähkökitaara; piano, mellotron, laulu & rummut kappaleessa "My Thing"
* Colin Petersen – rummut
* Vince Melouney – kitara kappaleessa "I.O.I.O"
* P.P. Arnold – taustalaulu kappaleessa "Bury Me Down by the River"
* Terry Cox – rummut kappaleissa "If I Only Had My Mind on Something Else", "I Lay Down and Die", "Sweetheart", "The Chance of Love" & "Turning Tide"
The Specialsin diskografia

Tämä on brittiläisen uuden aallon ska-yhtye The Specialsin diskografia
## Albumit
* *Specials* (1979, 2 Tone, CDL TT 5001) - Britannian listan # 4
* *[[More Specials]]* (1980, 2 Tone, CHR TT 5003) - # 5
* *In the Studio* (1984, 2 Tone, CHR TT 6008) - # 34
* *Today’s Specials* (1996)
* *Guilty ’Til Proved Innocent!* (1998)
* *Skinhead Girl* (2000)
* *Conquering Ruler* (2001)
* *Encore* (2019)
* *Protest Songs 1924-2012* (2021)

## Livealbumit
* *CHR TT 5011 Live at The Moonlight Club* (1997)
* *Peel Sessions* (1987)
* *Live at the Palace* (1994)
* *Blue Plate Specials* (1999)
* *Ghost Town: Live at Montreux Jazz Festival 1995* (1999)
* *More... Or Less: The Specials Live* (2012)

## Kokoelmat
* *The Singles Collection* (1991) - # 10
* *Coventry Automatics Aka the Specials: Dawning of a New Era* (1994)
* *Too Much Too Young: The Gold Collection* (1996)
* *Concrete Jungle* (1998)
* *Best of The Specials* (1999)
* *Very Best of the Specials and Fun Boy Three* (2000)
* *Ghost Town* (2004)
* *Stereo-Typical: A’s, B’s and Rarities* (2005)
* *Greatest Hits* (2006)
* *The Best of the Specials* (2008)
* *More...Or Less the Specials* (30. huhtikuuta 2012)

## EP:t
* The Specials Live EP - 7″ 45 rpm EP (1980, 2 Tone, CHS TT7) (”Too Much Too Young” & ”Guns of Navarone” b/w ”Longshot Kick the Bucket”, ”Liquidator” & ”Skinhead Moonstomp”) – #1
* The Peel Sessions (1987)
* The Two Tone EP (1993)
* The Specials E.P. Live! (2012)

## Singlet
* ”Gangsters” (The Special A.K.A.) b/w ”The Selecter” (The Selecter) (1979, 2 Tone, TT1/TT2) - #6
* ”A Message To You Rudy” (1979, 2 Tone, CHS TT5) - #10
* ”Too Much Too Young” (1979, 2 Tone, CHS TT6) - # 1
* ”Rat Race” (1980, 2 Tone, CHS TT11) - #5
* ”Stereotype” (1980, 2 Tone, CHS TT13) - #6
* ”Do Nothing” (1980, 2 Tone, CHS TT16) - #4
* ”Ghost Town” (1981, 2 Tone, CHS TT17) - #1
* ”The Boiler” (1982, 2 Tone, CHS TT18) - #35 (mukana laulajana Rhoda Dakar)
* ”Hypocrite” (1996) - - #66
* ”Pressure Drop” (1996)
* ”A Little Bit Me, A Little Bit You” (1996)
* ”It's You” (1998)
* ”Bonediggin'” (1998)
* ”Sock It To 'Em J.B (Dub)” / ”Rat Race (Dub)” (2014)
* ”Vote For Me” (2018)

## Videografia
* "Dance Craze – The Best of British Ska... Live!" (VHS)
* "The Special AKA on Film" (1981 VHS & Laserdisc)
* "The Specials: Too Much, Too Young" (2008 DVD)
* "The Best of the Specials" (CD/DVD 2008)
* "The Specials – 30th Anniversary Tour" (2009 DVD)

## Lähteet
Lidia López

**Lidia López** (s. 2000 Cortés, Honduras) on hondurasilainen rahoittaja, puhuja ja poliitikko.

## Elämäkerta

Lidia López syntyi Cortésin departementissa vuonna 2000. 12-vuotiaana hän osallistui vapaaehtoistyöhön osallistumalla erilaisiin sosiaalityön organisaatioihin. Hän oli Interact-klubin jäsen, hänellä oli useita tehtäviä kansainvälisessä Nuorkauppakamarissa ja hän perusti nuorten puheen- ja johtajapiirin. Hän opiskeli rahoitusta Keski-Amerikan teknillisessä yliopistossa. Vuonna 2018 hän osallistui Hondurasin liberaalipuolue saavuttaen nuorisosihteerin viran. Vuonna 2020 hän ilmoitti ehdokkaastaan Cortés osastolle "Palauta Honduras" -liikkeeseen Luis Zelayan ollessa presidenttiehdokas.

## Palkinnot ja kunniamerkit
* 2018 - Premio Nacional de Acción Juvenil Yo Emprendo (UNITEC).
* 2019 - Mejor Project Manager JCI Merendón.

## Lähteet
Lukki-kirjastot

**Lukki-kirjastot** on kolmen Länsi-Uudenmaan kunnan kirjastokimppa, jonka muodostavaa Lohjan kaupunginkirjasto yhdessä Karkkilan ja Vihdin kunnankirjastojen kanssa. Jäsenkirjastojen asiakkaat voivat lainata ja varata lainoja kaikista kirjastokimpan kirjastoista kirjastokortillaan, sekä palauttaa lainansa johonkin kimpan kirjastoista. Lukki-kirjastojen kokoelmaan kuuluvien teosten varaaminen on ilmaista, ellei varaus jää noutamatta, jolloin varauksesta peritään pieni maksu. 

Lukki-kirjastoihin kuuluu kolmetoista kiinteää toimipistettä ja kaksi kirjastoautoa (tilanne maaliskuussa 2021):

Lukki-kirjastoilla on yhteinen Finna-verkkokirjasto (lukki.finna.fi).

## Lähteet
Käymme yhdessä ain

**Käymme yhdessä ain** on alun perin saksalainen Wolfgang Roloffin säveltämä ja Hans Heen sanoittama iskelmä *Dunja du* (sinä Dunja), johon Pertti Reponen kirjoitti suomenkieliset sanat. Musiikin sovituksesta vastasi Esko Linnavalli. Musiikkikappaleen esitti ja levytti Tapani Kansa elokuussa 1968. Kappale nousi Suomessa levymyyntilistan ykköseksi. Ykkösija oli Tapani Kansalle jo toinen hänen läpimurtovuonnaan 1968. Ensimmäisen ykkössijan hän saavutti kappaleellaan *[[Delilah (Tom Jonesin kappale)|Delilah]].* *Käymme yhdessä ain* muodostui yhdeksi 1960-luvun suosituimmista suomalaisista iskelmistä.

## Alkuperäinen Dunja du -iskelmä ja sen versiot
Dunja du -iskelmä on sävelletty foxtrot-musiikin tahtiin. Sen säveltäjä Wolfgang Roloff, joka oli tunnettu länsisaksalainen säveltäjä, sanoittaja ja iskelmälaulaja, esitti laulun taiteilijanimellään Ronny. Hans Heen kirjoittamat sanat kertovat Dunjasta ja menetetystä rakkaudesta. Wolfgang Roloff levytti kappaleen lokakuussa 1966. Dunja du oli vuonna 1966 Saksan suosituimpien musiikkikappaleiden listalla sijalla 23.

### Ruotsinkielinen versio: Vi ska gå hand i hand
Dunja du -iskelmän ruotsinkielisen version *Vi ska gå hand i hand* sanoitti Bengt Sundström ja sen esitti Gunnar Wiklund. Gunnar Wiklund levytti kappaleen marraskuussa 1967. Kappaleesta tuli suurmenestys Ruotsissa vuonna 1968. Se oli Ruotsin Svensktoppen listalla 14. huhtikuuta alkaen yhtäjaksoisesti 20 viikkoa ja ykkösenä neljän viikon ajan. Ruotsinkielinen kappale menestyi Norjassakin ja nousi Norjan VG-listalla vuonna 1968 ykköseksi.

Gunnar Wiklundin kirjoittamat sanat poikkeavat aiheeltaan Hans Heen kirjoittamista. Laulun aiheena on kahden rakastuneen usko vaikeuksien voittamiseen yhdessä kulkien.

### Tanskankielinen versio: Vi ska' gå hånd i hånd
Tanskankielisen version *Vi ska' gå hånd i hånd* sanoitti Keld Heick. Hän myös esitti kappaleen. Kappale julkaistiin saman nimisellä single-levyllä vuonna 1968. Tanskassakin kappale menestyi hyvin. Se oli vuonna 1968 suosituimpien tanskankielisten musiikkikappaleiden listalla ykkössijalla. Tanskankielisen laulun aihe on sama kuin ruotsinkielisessä.

### Norjankielinen versio: Vi skal gå hånd i hånd
Dunja du -iskelmän norjankielinen versio on *Vi skal gå hånd i hånd,* jonka on sanoittanut Kjell Grunnteig. Hän itse lauloi ja levytti kappaleen vuonna 1968.

## Pertti Reposen suomenkielinen sanoitus
Pertti Reposen *Käymme yhdessä ain* laulun sanoitus vastaa aiheeltaan ja sisällöltään ruotsin-, tanskan- ja norjankielisiä versioita  

Laulun kertosäe kuuluu seuraavasti: "Käymme yhdessä ain, Käymme aina rinnakkain, Vaikka esteitä on, Joskus tiellä kohtalon, Voimme kaikki ne voittaa, Kun kuljemme vain, Tiemme yhdessä näin rinnakkain."

Laulun ovat Pertti Reposen sanoin levyttäneet Tapani Kansan lisäksi mm. Berit (1979), Yhtye Juliet Jonesin sydän (1989) ja Erkki Junkkarinen (1990)    

Dunja Du -kappaleesta on myös toinen suomenkielinen versio: Reima Helmisen sanoittama laulu *Käsikkäin*. Reima Helminen levytti laulun elokuussa 1968.

## Taulukko

## Lähteet
The Black Mamba

**The Black Mamba** on vuonna 2010 perustettu portugalilainen yhtye. Sen muodostavat Pedro Tatanka, Miguel Casais, Marco Pombinho, Rui Pedro Vaz ja Guilherme Salgueiro. Yhtye edusti Portugalia kappaleella "Love Is on My Side" vuoden 2021 Eurovision laulukilpailussa Rotterdamissa. The Black Mamba pääsi edustamaan Portugalia voitettuaan *Festival da canção 2021* -karsintakilpailun. Yhtye kilpaili toisessa semifinaalissa ja pääsi finaaliin. Finaalissa he saavuttivat 12. sijan ja saivat 153 pistettä.

## Yhtyeen jäsenet
**Nykyiset jäsenet**
* Pedro Tatanka – laulu, kitara
* Miguel Casais – rummut
* Marco Pombinho – koskettimet, tavalliset ja sähköurut
* Rui Pedro "Pity" Vaz – piano
* Guilherme "Gui" Salgueiro – kitara

**Entiset jäsenet**
* Ciro Cruz – sähköbasso

## Diskografia
### Studioalbumit
**The Black Mamba* (2010)
**Dirty Little Brother* (2014)
**The Mamba King* (2019)

### Singlet
* "If I Ain't You" (2012)
* "Wonder Why" (feat. Aurea) (2014)
* "Canção de mim mesmo" (feat. Boss Ac) (2016)
* "Believe" (2018)
* "Love Is on My Side" (2021)

### Vierailevana artistina
* "Beautiful Lie" (Light Gun Fire, 2020)

## Lähteet
Love Is on My Side

**Love Is on My Side** on portugalilaisen yhtyeen The Black Mamban esittämä kappale, jolla he edustivat Portugalia vuoden 2021 Eurovision laulukilpailussa, Rotterdamissa. Kappale on Portugalin ensimmäinen edustuskappale, joka esitetään kokonaan englanniksi.

Kappale kilpaili Euroviisujen finaalissa, jossa se sai 153 pistettä ja saavutti sijan 12.

## Lähteet
Ane Appelkvist Stenseth

**Ane Appelkvist Stenseth** (s. 2. maaliskuuta 1995) on norjalainen maastohiihtäjä.

Stenseth kilpaili maastohiihdon maailmancupissa ensimmäisen kerran Lillehammerissa joulukuussa 2017, missä hän jäi sprintin karsintaan oltuaan 39:s. Ensimmäiset maailmancupin pisteensä hän saavutti Dresdenin vapaan hiihtotavan sprintissä tammikuussa 2019 oltuaan 17:s. Kymmenen parhaan joukkoon hän sijoittui ensimmäisen kerran Otepään perinteisen hiihtotavan sprintissä viikkoa myöhemmin oltuaan kahdeksas. Helmikuussa 2019 hän sijoittui Cognen vapaan hiihtotavan sprintissä neljänneksi. Toisen kerran hän saavutti saman sijoituksen Rukan maailmancupin avaustapahtumaan kuuluneessa perinteisen sprinttikisassa marraskuussa 2019.

Stenseth kilpaili hiihdon MM-kisoissa ensimmäisen kerran Oberstdorfissa 2021, missä hän sijoittui perinteisen hiihtotavan sprintissä viidenneksi.

## Lähteet
Tirebolu

**Tirebolu** on kaupunki ja piirikunta Turkin Giresunin maakunnassa Mustanmeren rannikolla. Piirikunnan asukasluku oli 32&nbsp;055 vuonna 2020.

## Maantiede
Tirebolu sijaitsee Turkin Giresunin maakunnassa Mustanmeren rannikolla. Matkaa Trabzonin kaupunkiin idässä on noin 80 kilometriä.

## Historia
Antiikin miletosilaiset perustivat 600-luvulla eaa. nykyisen Tirebolun paikkeille Tripolis-nimisen siirtokunnan. Siirtokunta ei kasvanut kummoisemmaksi, sillä sen satama oli suhteellisen suojaton ja yhteyksiä sisämaahan hankaloittivat jyrkät kohoamat.

Vuodesta 1204 alue oli Trabzonin Komnenos-suvun läänitys. Ruy González de Clavijo mainitsee sen muistiinpanoissaan. Osmanisulttaani Mehmed II valtasi Trebizondin keisarikunnan vuonna 1461. Kaupunkia kutsuttiin nimellä Driboli ja sen ympäristöön asutettiin Čepni-heimon turkmeeneja. Itse kaupungin asukkaat olivat vielä kristittyjä. Evliya Çelebi kuvaili paikkakuntaa vuonna 1640 kukoistavaksi kreikkalaiseksi kaupungiksi. Joseph Pitton de Tournefort kuvaili sitä toisaalta vuonna 1701 kyläksi.

Vuonna 1834 kaupungissa oli erään arvion mukaan 400 muslimiperhettä ja 100 kristittyä perhettä. Toinen arvio vuodelta 1846 on 450 muslimiperhettä ja 150 kristittyä perhettä. 1890-luvun alussa tehdyssä arviossa asukkaita oli noin 8&nbsp;000 ja heistä 5&nbsp;600 oli muslimeja, 2&nbsp;000 kreikkalaisortodokseja ja 400 gregoriaanisia armenialaisia. Ensimmäisen maailmansodan aikana vuonna 1916 Venäjän joukot etenivät Turkissa aina Harşitjoen itärannalle saakka. Kaupungin muslimiasukkaat pakenivat ja kreikkalaiset pakkosiirrettiin Şebinkarahisariin.

Sodan jälkeen asukasluku oli romahtanut ja vuonna 1927 tehdyssä väestönlaskennassa kaupungin asukasluku oli vain 3&nbsp;375. Asukasluku ylitti vuoden 1914 asukasluvun vasta 1980-luvulla. Alueen maaseutu tunnettiin aikanaan etenkin pähkinöiden kasvatuksesta, mutta sittemmin tee on korvannut pähkinöitä viljelykasvina.

## Väestö
Turkin tilastokeskuksen mukaan Tirebolun piirikunnan asukasluku oli vuonna 2020 32&nbsp;055 ja heistä 19&nbsp;750 asui Tirebolun kaupungissa.

## Lähteet
Powysin kuningaskunta

**Powysin kuningaskunta** oli yksi Walesin keskiajan suuremmista kuningaskunnista Gwyneddin ja Deheubarthin ohella. Kuningaskunnan nimen taustalla saattaa olla sana *pagus*, roomalaisten antama nimitys kelttiläisen *[[Cornovit|cornovii]]*-heimon hallitsemille sisämaille. Ensimmäinen viittaus Powysiin on kuitenkin peräisin vasta 800-luvulta. Powysin kuninkaat väittivät polveutuvansa kelttiläisestä brittien kansasta. Alun perin Powys lienee sijainnut suunnilleen nykyisen Keski-Walesin ja Shropshiren alueella. Mercia valloitti sen itäosat 600-luvun puolivälissä.

Powys vastusti sitkeästi englantilaisten ja Gwyneddin valloitusyrityksiä koko olemassaolonsa ajan. Madog ap Maredudd oli viimeinen koko Powysia hallinnut kuningas. Hänen kuoltuaan vuonna 1160 kuningaskunta jaettiin pohjoisessa olevaan Powys Fadogiin ja etelässä olevaan Powys Wenwynwyyn. Vuoteen 1300 mennessä ne olivat sulautuneet rajamaiden valtiaiden maihin. Powysin muisto on säilynyt Powisin linnan ja paronin nimessä. Powysin kuningaskunta on myös antanut nimen nykyiselle Walesin hallintoalueelle Powysille.

## Lähteet
The Boomtown Ratsin diskografia

Tämä on Irlantilaisen punk-/|uuden aallon-yhtye The Boomtown Ratsin diskografia.

## Albumit
* *[[The Boomtown Rats (albumi)|The Boomtown Rats]]* (1977)
* *[[A Tonic for the Troops]]* (1978)
* *[[Fine Art of Surfacing]]* (1979)
* *[[Mondo Bongo]]* (1981)
* *[[V Deep]]* (1982)
* *[[In the Long Grass]]* (1984)
* *[[Citizens of Boomtown]]* (2020)

## Livealbumit
* Live in the UK 2013, Dublin	(2013)
* Live in the UK 2013, London (2013)
* Label: Concert Live (2014)
* Live Germany 78 (2016)

## Kokoelmat
* Ratrospective	(1983)
* The Boomtown Rats' Greatest Hits (1987)
* Loudmouth	(1994)
* The Best of The Boomtown Rats (2003)
* 20th Century Masters: The Best of The Boomtown Rats - Millennium Collection (2005)
* Back to Boomtown: Classic Rats Hits (2013)
* So Modern – The Boomtown Rats Collection	(2014)

## EP:t
* Ratlife (2013)

## Singlet
* Looking After No. 1 (1977) 
* Mary Of The Fourth Form (1977) 
* She's So Modern (1978) 
* Like Clockwork (1978) 
* Rat Trap (1978) 
* I Don't Like Mondays (1979)
* Diamond Smiles (1979) 
* Someone's Looking At You (1980) 
* Banana Republic (1980) 
* The Elephant's Graveyard (Guilty) (1981) 
* Never In A Million Years (1981) 
* House On Fire (1982) 
* Charmed Lives (1982)
* Tonight (1984) 
* Drag Me Down (1984) 
* Dave (1984) 
* A Hold Of Me (1985)
* Trash Glam Baby (2020)
* There's No Tomorrow Like Today (2020)
* Here's a Postcard (Hot Mix) (2020)

## Videoalbumit
* The Boomtown Rats on Film 1976–1986: Someone's Looking At You (2005)
* Live at Hammersmith Odeon 1978 (2005)
* On a Night Like This (2008)
* Live in Germany '78 (DVD/CD) (2015)

## Musiikkivideot
* Rap Trap (1978) (ohj. David Mallet)
* I Don’t Like Mondays (1979) (ohj. David Mallet)
* Diamond Smiles (1979) (ohj. David Mallet)
Marke Rautiala

**Marke Rautiala** (s. 1973) on suomalainen entinen maastohiihtäjä. Hän osallistui vuonna 1993 FISin Nuorten maailmanmestaruuskisoihin, joissa osallistui vapaan tyylin 15 kilometrin kisaan sijoittuen yhdeksänneksi. Hän oli mukana myös Suomen naisten viestijoukkueessa vuoden 1995 maailmanmestaruuskilpailuissa Kanadan Thunder Bayssa. Hän osallistui myös 15 kilometrin perinteisen hiihtotavan kilpailuun, jossa sijoittui 29. sijalle. Kausi 1995 oli myös Rautialan ainoa maailmancupissa. Hän sijoittui cupin loppupisteissä sijalle 62.
Viimeisen maailmancupin osakilpailunsa Rautiala hiihti Muoniossa marraskuussa 1998. Tämän jälkeen hän kilpaili joissakin Continental Cupin osakilpailuissa ja FIS-kisoissa. Viimeisen kilpailunsa Rautiala hiihti Saariselän FIS-kisoissa marraskuussa 2003.

Urheilu-uransa jälkeen Rautiala on toiminut Pyhännän, Utsjoen ja Inarin kunnissa liikunnan ja liikuntainfran kehittäjänä, sekä yrittäjänä digiliikunta-alan yrityksessä.

## Lähteet
Kaalisinapit

**Kaalisinapit** (*Erucastrum*) on ristikukkaiskasvien (Brassicaceae) heimoon kuuluva kasvisuku. Sukuun kuuluu noin 30 lajia. Kaalit (*Brassica*) eroavat hieman kaalisinapeista litujen ulkonäön perusteella. Kaalisinappien tieteellinen sukunimi (*Erucastrum*) viittaa sinappikaalien (*Eruca*) tieteelliseen nimeen ja tarkoittaa ”sinappikaalien kaltaista”.

Kaalisinapit ovat yksi- tai kaksivuotisia ruohovartisia kasveja. Niiden varret ovat kasvutavaltaan pystyjä sekä tiiviisti karvaisia. Lehdet ovat syvään pariliuskaisia. Kukissa on kapeat tukilehdet ja verholehdet ovat pystyjä. Terälehdet ovat 7–8 mm pitkiä ja väriltään kalvaankeltaisia. Hedelminä olevat lidut ovat pitkulaisia ja nelisärmäisiä. Hedelmäperät ovat ulospäin siirottavia.

## Lajeja
* *[[Erucastrum abyssinicum]]*
* *[[kanariankaalisinappi|Erucastrum canariense]]* – kanariankaalisinappi
* *[[litukkakaalisinappi|Erucastrum cardaminoides]]* – litukkakaalisinappi
* *[[ranskankaalisinappi|Erucastrum gallicum]]* – ranskankaalisinappi (aiemmin kaalisinappi)
* *[[harmaakaalisinappi|Erucastrum incanum]]* – harmaakaalisinappi (aiemmin hilmiö *Hirschfeldia incana*)
* *[[Erucastrum littoreum]]*
* *[[pikkukaalisinappi|Erucastrum supinum]]* – pikkukaalisinappi (aiemmin matalapernaruoho *Sisymbrium supinum*)
* *[[Erucastrum virgatum]]*

## Katso myös
* hietasinapit (*Diplotaxis*)
* merisinapit (*Cakile*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Erucastrum''
* Suomen Lajitietokeskus: Kaalisinapit (''Erucastrum'')
* ITIS: ''Erucastrum'' 
* United States Department of Agriculture (USDA): ''Erucastrum'' 
* Global Biodiversity Information Facility (GBIF): ''Erucastrum''
Uşak

**Uşak** on kaupunki ja piirikunta Turkin Länsi-Anatoliassa. Aikanaan se tunnettiin etenkin uşak-matoistaan. Piirikunnan asukasluku vuonna 2020 oli 256&nbsp;050.

## Maantiede

Uşak sijaitsee Turkin Länsi-Anatoliassa. Sen korkeus merenpinnasta on 907 metriä.

## Historia

Heettiläisten kaudella nykyinen Uşak oli osa heettiläistä valtakuntaa. Sen lähellä sijaitsevat myös antiikin aikaisen Temenothyrain eli Flaviopoliin rauniot.

Germiyanin turkkilaiset ruhtinaat alistivat nykyisen Uşakin 1300-luvulla. Hallitsija Yakub I:n waqf vuodelta 1321 mainitsee paikalle perustetun uskonnollisen koulun (*zawiye*) ja edelleen pystyssä olevan moskeijan (*Ulu Camii*). Sittemmin Uşakista tuli osa Osmanien valtakuntaa. Vuonna 1530 se oli oman hallinnollisen alueensa (*kada*) keskus ja kaupungissa tuotettiin saippuaa, jolla maksettiin myös veroja. Osmanien valtakaudella tulivat tunnetuksi myös uşak-matot. Evliya Çelebi mainitsee paitsi värikkäät matot, mutta myös kaupungin olevan villakaupan keskus.

1700-luvun lopulla paikallinen derebey Hajj Murad-oghlu kapinoi Osmanivaltiota vastaan ja tuli teloitetuksi. Seuraavan vuosisadan lopulla kaupungin asukasluku oli erään arvion mukaan noin 13&nbsp;000. Heistä noin kolmasosa oli kreikkalaisia ja armenialaisia. Mattoteollisuus alkoi kasvaa kovaan tahtiin 1870-luvulta lähtien, kun itämaiset matot tulivat suosituiksi Euroopassa ja Yhdysvalloissa. Vuosisadan vaihteessa Uşakin kanssa kilpailivat kuitenkin monet muut kaupungit, joissa työvoima oli halvempaa.

Kreikan–Turkin sodan aikana 1900-luvun alkupuoliskolla kaupungin tuntumassa käytiin kiivaita taisteluja. Kreikkalaisten ylipäällikkö Nikólaos Trikoúpis jäi turkkilaisten vangiksi Uşakissa 2. syyskuuta 1922.

## Väestö
Uşakin piirikunnan asukasluku oli Turkin tilastokeskuksen mukaan vuonna 2020 256&nbsp;050. Heistä 228&nbsp;881 asui itse kaupungissa ja 27&nbsp;169 kylissä.

## Lähteet
Ikhia Zodi

**Ikhia Aboubekr Zodi** (1919 Winditen – 16. helmikuuta 1996 Niamey) oli nigeriläinen poliitikko.

Ikhia Zodi syntyi vaikutusvaltaiseen tuaregiperheeseen. Hän valmistui William Ponty -koulusta ja työskenteli opettajana vuodesta 1941. Myöhemmin hän toimi Ranskan mustan Afrikan instituutin aluekeskuksen johtajana.

Zodi kuului Nigerin edistyspuolueeseen vuodesta 1946. Myöhemmin hän liittyi puolueen oppositioon ja perusti oman järjestönsä. Zodi valittiin Ranskan kansalliskokouksen edustajaksi vuonna 1951 ja hän oli Ranskan Länsi-Afrikan suuren neuvoston jäsen vuosina 1952–1957.

Politiikan sivuraiteille ajautunut Zodi palasi Hamani Diorin edistyspuolueeseen vuonna 1958 ja sai opetusministerin paikan Nigerin hallituksesta. Vuonna 1960 hänet siirrettiin puolustusasiain valtiosihteeriksi. Zodi oli mukana vuoden 1963 vallankaappausyrityksessä ja hänet pidettiin vangittuna vuoteen 1971 saakka.

## Lähteet
Måneskin

**Måneskin** (tulee tanskan kielestä, ) on vuonna 2016 Roomassa perustettu italialainen rock-yhtye. Sen muodostavat laulaja Damiano David, basisti Victoria De Angelis, kitaristi Thomas Raggi ja rumpali Ethan Torchio. Yhtye nousi kuuluisuuteen sijoituttuaan toiseksi Italian X Factorin 11. tuotantokaudella. Måneskin voitti vuoden 2021 San Remon musiikkifestivaalit kappaleellaan ”Zitti e buoni” ja lähti siten edustamaan Italiaa Rotterdamissa järjestettyyn Eurovision laulukilpailuun, jonka yhtye voitti.

Yhtye on julkaissut kolme studioalbumia: *[[Il ballo della vita|Il ballo della Vita]]* (2018), *[[Teatro d’ira: Vol. I|Teatro d'ira: Vol. I]]* (2021) ja *[[Rush (Måneskinin albumi)|Rush!]]* (2023). Yhtye on julkaissut myös yhden pitkäsoiton ja kymmenen singleä, jotka ovat nousseet Italian ja Euroopan musiikkilistan kärkeen. Yhtye on kerännyt 28 platina- ja 7 kultasertifikaattia FIMI:ltä (Federation of the Italian Music Industry), ja se on myynyt Italiassa yli miljoona levyä ennen Euroviisujen jälkeistä läpimurtoaan. Vuonna 2021 Måneskinista tuli ensimmäinen italialainen rock-yhtye, joka nousi Britannian singlelistalla 10 parhaan joukkoon kappaleellaan "*[[Zitti e buoni]]*" (I Wanna Be Your Slave) ja coverilla The Four Seasons -yhtyeen kappaleesta "Beggin" päästen Yhdysvaltojen ulkomaisten kappaleiden Billboardin 10 parhaan joukkoon.

Måneskin esiintyi ensimmäistä kertaa Suomessa 27. kesäkuuta 2024 Seinäjoen Provinssi-festivaalilla.

## Diskografia
### Studioalbumit

### EP:t

### Singlet
#### Pääartistina

#### Vierailevana artistina

## Lähteet
Zitti e buoni

**Zitti e buoni** on italialaisen rock-yhtyeen Måneskinin esittämä kappale, jolla he edustivat Italiaa vuoden 2021 Eurovision laulukilpailussa Rotterdamissa. Kappale voitti lopulta laulukilpailun saaden yhteensä 524 pistettä raadeilta ja yleisöltä.

Kappaleen nimi on suomeksi ’hiljaa ja kunnolla’. Se esiintyy säkeessä *Vi conviene stare zitti e buoni*, ’teidän on parasta olla hiljaa ja (käyttäytyä) kunnolla’.

## Lähteet
Hevoshoidonneuvoja

**Hevoshoidonneuvoja** oli vuosina 1893–1917 maanviljelyshallituksen alaisuudessa toiminut suomalainen valtion viranomainen, joka vastasi hevoskasvatuksen johtamisesta ja valvonnasta.

Valtion hevosjalostustoimintaa oli harjoitettu 1830-luvulta alkaen ruununorijärjestelmällä. Valtion toimenpiteet hevoskasvatukseen vakinaistettiin vuoden 1893 asetuksella, jolloin perustettiin hevoshoidonneuvojan virka johtamaan maan hevosjalostusta. Hevoshoidonneuvojan tehtäviin kuului valvoa ravikilpailuita, hevoskasvatusta sekä ostaa kruunuoriita, valvoa niiden hoitoa ja siitostoimintaa. Hevoshoidonneuvoja myös myönsi varoja hevosalan järjestöille ja valvoi niiden toimintaa, sekä antoi lausuntoja ja ehdotuksia. Myöhemmin tehtäviin lisättiin kantakirjan pitäminen suomenhevosista.

Hevoshoidonneuvojan alaisuudessa oli 1-3 apulaisneuvojaa. Pätevyysvaatimuksena tehtävään oli eläinlääkärin tai agronomin tutkinto. Hevoshoidonneuvojan virka lakkautettiin vuonna 1917 ja sen tehtävät siirrettiin maataloushallituksen kotieläinhoito-osastolle.

## Hevoshoidonneuvojat
*Ernst Fabritius 1893–1899
*Jalmari Meurman, vt. 1898–1904
*Axel Gunnar Alfthan 1906–1917
*Erkki Sihvola, vt. 1917

## Lähteet
Ligandikenttäteoria

**Lígandikenttäteoria** on malli, joka kuvaa kemiallista sitoutumista ja rakennetta kompleksiyhdisteissä, erityisesti siirtymämetallien komplekseissa. Ligandikenttäteorian avulla kyetään selittämään kompleksien ominaisuuksia kuten niiden värejä ja magneettisia ominaisuuksia. Teoria on yhdistelmä kidekenttäteoriaan ja molekyyliorbitaaliteoriaa ja sen ovat kehittäneet yhdysvaltalaiset Hans Bethe ja John Hasbrouck van Vleck.

## Periaatteet

Liganditeoriassa metalli-ionia eli kompleksien keskusionia käsitellään kidekenttäteorian tavoin varauksellisena kovana pallona ja d-orbitaalien energioiden oletetaan olevan jakautuneen samalla tavoin kuin kidekenttäteoriassa t2g ja eg-orbitaaleihin. Kidekenttäteoriasta poiketen ligandikenttäteoriassa ligandeja pidetään joko pallomaisina varauksina tai sauvamaisina dipoleina ja ligandien ja keskusionin väliset orbitaalivuorovaikutukset otetaan huomioon. Keskusionien ja ligandien orbitaalit muodostavat hybridisoituneen kompleksiorbitaalin.

Ligandikenttäteorian avulla kyetään selittämään myös miksi osa ligandeista suosii niin sanottujen matalan spinin kompleksien syntyä, kun taas osa ligandeista suosii korkean spinin kompleksien syntyä. Ligandeilla, joilla on täysi p-orbitaali muodostavat keskusionin kanssa kompleksin π-sidoksella ja luovuttavat siihen elektroneja. Nämä ligandit, esimerkiksi halogenidi-ionit, muodostavat yleensä korkean spinin komplekseja. Ligandit, joilla on tyhjä p-orbitaali, kykenevät vastaanottamaan elektroneja keskus-ionilta ja tätä kutsutaan takaisinsitoutumiseksi. Takaisinsitoutuvat ligandit, esimerkiksi hiilimonoksidi, muodostavat yleensä matalan spinin komplekseja.

## Lähteet
Unescon maailmanperintökohteet Turkissa

**[[Unesco]]** on nimennyt Turkissa 21 kohdetta maailmanperintöluetteloon. Turkin kohteista 19 on kulttuurikohteita ja 2 sekakohteita.

## Maailmanperintökohteiden sijainti

## Maailmanperintökohteet

## Lähteet
Terhi Pirilä-Porvali

**Terhi Pirilä-Porvali** (s. 1981 Ilmajoki) on suomalainen toimittaja, joka työskentelee tuottajana Yleisradiossa. Pirilä-Porvali on koulutukseltaan filosofian maisteri Jyväskylän yliopistosta pääaineenaan journalistiikka. Lisäksi hän on suorittanut medianomi (AMK) tutkinnon Helsingin ammattikorkeakoulu Stadiassa. Pirilä-Porvalin puoliso on tietokirjailija, poliisi Mikko Porvali.

## Ura

Aikaisemmin Pirilä-Porvali on työskennellyt toimittajana muun muassa sanomalehti Pohjalaisessa, Yleisradiossa sekä tiedottajana Suomen kuntaliitossa. Vuosina 2018–2020 hän toimi Ilmajoki-lehden päätoimittajana. Hän on työskennellyt myös peruspalveluministeri Paula Risikon eduskunta-avustajana ja Sauli Niinistön eduskuntavaalikampanjan tiimivastaavana.

## Irtisanoutuminen Ilmajoki-lehdestä

Keväällä 2020 Pirilä-Porvali irtisanoutui työstään Ilmajoki-lehden päätoimittajana.

Tapauksessa oli kysymys Ilmajoki-lehdessä maaliskuussa 2020 julkaistusta uutisesta, jossa kerrottiin Espanjassa lomailleen kunnanvaltuutettu Timo Tuurin (kesk.) osallistumisesta Ilmajoen kunnanvaltuuston kokoukseen koronapandemian karanteeniajasta ja kunnan ohjeistuksesta välittämättä. Pirilä-Porvalin mukaan hän oli joutunut sekä kuntapäättäjien että Ilmajoki-lehden hallituksen painostuksen kohteeksi. Jutun julkaisua seuraavana päivänä Pirilä-Porvali lomautettiin. 

Tapaus herätti keskustelua journalismin periaatteista ja lehdistön sananvapaudesta sekä etenkin pieniin lehtiin mahdollisesti kohdistuvasta painostuksesta. Julkisen sanan neuvoston mukaan Ilmajoki-lehden päätoimittajan julkaisema uutinen oli korona-aikaan poikkeuksellisen merkittävä yleisön tiedonsaannin kannalta. JSN lausui myös, että ”Journalistin ohjeisiin sitoutuneissa tiedotusvälineissä kaikki sisältöä koskevat ratkaisut on tehtävä journalistisin perustein, eikä tätä päätösvaltaa saa missään oloissa luovuttaa toimituksen ulkopuolisille (JO 2). Toimituksen ulkopuolisilla tarkoitetaan myös mediayhtiön hallitusta ja toimivaa johtoa”.

Myös Päätoimittajien yhdistys paheksui Ilmajoki-lehden tapahtumia kannanotossaan ja totesi muun muassa, että ”Journalistin ohjeiden mukaan toimitusten on torjuttava kaikki ulkopuolinen painostus”. Helsingin Sanomien päätoimittaja Kaius Niemi kirjoitti kolumnissaan Pirilä-Porvalin ulostulon tuoneen esiin media-alalla piilevän riskin toimituksen ulkopuolisesta piilovaikuttamisesta. Ilkka-Pohjalaisen päätoimittaja Markku Mantila piti tapausta ”reippaana hönkäyksenä tunkkaiselta 1970-luvulta”.

## Tunnustukset

* Suuri journalistipalkinto 2020 kategoriassa Vuoden journalistinen teko 
* Paikallislehtien päätoimittajayhdistyksen journalistipalkinto 2020 

## Lähteet
Viron presidentinvaali 2021

**Viron presidentinvaali 2021** järjestettiin Virossa 30. elokuuta 2021. Presidentti Kersti Kaljulaidin vastaehdokkaaksi ilmaantui ainoastaan Viron kansallismuseon johtaja ja Tarton yliopiston entinen rehtori Alar Karis.

Ensimmäisessä äänestyksessä vaalin ainoa ehdokas Alar Karis sai vain 63 ääntä, eikä se riittänyt valintaan. Alar Karis valittiin 31. elokuuta 2021.

## Lähteet
Jousjärvi (Jämsä)

**Jousjärvi** on Koskenpäällä Jämsän koillisosassa sijaitseva viiden hehtaarin laajuinen metsäjärvi. Etäisyys Jämsän keskustasta on 27 kilometriä pohjoiskoilliseen ja Jyväskylästä 29 kilometriä lounaaseen.

## Maantiede
Jousjärven on pituus on 400 metriä. Järvi on saareton ja sitä ympäröi suo. Pohjoisessa on Miilukangas ja etelässä Jousmäki (200 metriä mpy). Jousmäen itäpuolella on Joussuo ja lounaispuolella Korkeasuo, jonka yhteydessä sijaitsee Karilammi puolitoista kilometriä Jousjärveltä etelään. Jousjärveen virtaa vettä etelästä Jousojaa pitkin. Lännessä sijaitsee Luokkilammi (10 aaria, 163,8 metriä mpy) ja Karhulammi, jonka länsipuolella sijaitsee Hirvijärvi. Noin 1,8 kilometriä pohjoiseen sijaitsee Iso Koirajärvi.

Jousjärvi kuuluu Vuojanjoen valuma-alueen kolmannen jakovaiheen vesistöalueeseen. Toinen jakovaihe on  Iso Rautaveden alue ja ensimmäinen on Jämsän reitin valuma-alue. Päävesistö on Kymijoen vesistö. Vuojanjoen alueen suurin vakavesi on Iso Koirajärvi.

## Lähteet